**OBRTNIČKA KOMORA SREDNJEBOSANSKOG KANTONA**

**OBRTNIČKA KOMORA FEDERACIJE BOSNE I HERCEGOVINE**

**FEDERALNO MINISTARSTVO RAZVOJA  
PODUZETiŠTVA I OBRTA**

Datum: 23.09.2024. godine

**Predmet: Poziv na okrugli stol „Barkod – Izazovi i problemi u označavanju proizvoda na prodajnim mjestima“**

Obrtnička komora FBiH i Obrtnička komora SBK/KSB pozivaju Vas da unaprijedite svoje poslovanje i osigurate pravilno označavanje proizvoda za dalju prodaju i plasman. Na okruglom stolu "Barkod: Izazovi i problemi u označavanju proizvoda na prodajnim mjestima" koji se organizira u okviru projekta Programa utroška sredstava Tekućih transfera neprofitnim organizacijama – Projekat 3 „Poticaj komorama“ Federalnog ministarstva razvoja poduzetništva i obrta, koji se implementira od strane Obrtničke komore Federacije Bosne i Hercegovine i Obrtničke komore SBK/KSB naučit ćete ključne aspekte barkodiranja i kako iskoristiti moderne tehnologije za poboljšanje prodaje i korisničkog iskustva.

**Datum:** 10.10.2024.  
**Mjesto:** ADRIALE HOTEL, Kreševo **Adresa:** Kraljice Katarine bb, 71 260 Kreševo  
**Vrijeme:** 10:00 – 13:30

**Zašto se prijaviti?**

Ispravno označavanje proizvoda ključno je za uspjeh na prodajnim mjestima. Greške u barkodovima mogu dovesti do povlačenja proizvoda, financijskih gubitaka i nezadovoljnih kupaca. Ova edukacija pomoći će vam da izbjegnete najčešće probleme s barkodovima, kao i da iskoristite GS1 alate za upravljanje barkodovima i pakovanjem.

Također, saznat ćete kako koristiti QR kodove za promociju proizvoda i pružanje bogatijeg korisničkog iskustva, omogućavajući povezivanje s web stranicama, društvenim mrežama, ili informacijama o proizvodu.

**Šta ćete naučiti?**

* Kako pravilno označiti proizvode barkodovima prema GS1 standardima
* Koje su najčešće greške u kreiranju barkodova i kako ih izbjeći
* Kako osigurati da proizvodi ispunjavaju zahtjeve prodajnog mjesta
* Kako koristiti QR kodove za pružanje više informacija potrošačima

**Kome je edukacija namijenjena?**

Edukacija je namijenjena svima koji već plasiraju proizvode na tržište, kao i onima koji to planiraju. Uz praktičnu radionicu, moći ćete provjeriti barkodove na vašim proizvodima i dobiti savjete stručnjaka.

**Edukacija je besplatna**, a za učesnike kojima je potreban, osiguran je smještaj. Kapacitet smještaja je ograničen i bit će raspoređen prema redoslijedu prijava.

Nakon završetka okruglog stola svim polaznicima je osiguran ručak i besplatan Certifikat.

**Prijave su otvorene do 04.10.2024, a broj mjesta je ograničen. Prijavite se putem mail-a na** [**okomoraksbsbk@gmail.com**](mailto:okomoraksbsbk@gmail.com) **ili pozivom na 030/871-622, 063/809-849.**

Radujemo se Vašem prisustvu kao i aktivnom učešću na temu „Barkod – Izazovi i problemi u označavanju proizvoda na prodajnim mjestima“

OK FBIH

OK SBK/KSB

**DNEVNI RED**

**Okrugli stoL „Barkod – Izazovi i problemi u označavanju proizvoda na prodajnim mjestima“**

**Hotel Adriale, Kreševo**

**09:30 – 10:00 - Registracija učesnika**

**10:00 – 10:30 –** **Uvod i pozdravni govor**

* Željko Babić, predsjednik Federalne obrtničke komore
* Adi Turković, direktor GS1 Bosne i Hercegovine

**10:30 – 11:00 –** **Osnove GS1** (predavač: Nevena Kravec-Stevanović)

* Šta je GS1 organizacija?
* Kako postati član i koji su troškovi?
* GS1 Standardi
* Barkod 387 i njegova uloga na proizvodu
* Besplatan GS1 softver za članice za pohranjivanje inforamcije o svim proizvodima

**11:00 – 11:15 –** **Najčešći problemi sa barkodovima na prodajnim mjestima** (predavač: Adi Turković)

* Šta uzrokuje neispravne i nečitljive barkodove? (boje, štampa, veličina)
* Kada trebamo promijeniti barkod na svom proizvodu?

**11:15 – 11:30 –** **Hijerarhije pakovanja proizvoda i njihova označavanja za prodajna mjesta** (predavač: Adi Turković)

* Osnovna jedinica proizvoda
* Grupni proizvod namijenjen prodaji
* Grupni proizvod namijenjen transportu
* Paleta
* Besplatan GS1 alat za kreiranje grupnih i paletnih oznaka na proizvodu

**11:30 – 12:00 – Pauza za kavu i osvježenje**

**12:00 – 13:00 – Praktična radionica** (predavač: Haris Poturković)

* Besplatna kontrola ispravnosti barkodova na vašim proizvodima uz pomoć verifikatora (treba ponijeti po jedan proizvod svaka prijavljena kompanija)
* Besplatno savjetovanje o postavljanju barkoda na proizvod u odnosu na ambalažu proizvoda
* Predstavljanje nove generacije barkodova (QR kodova) i njihova uloga na proizvodu obrtnika (npr. Povezivanje sa Facebook stranicom, Internet stranicom, prikaz nutritivnih vrijednosti i slično)

**13:00 – 13:30 – Diskusije i pitanja učesnika**

**13:30 – Ručak za sve učesnike**

PREDAVAČI

|  |  |  |
| --- | --- | --- |
| **SLIKA** | **IME I PREZIME** | **KRATAK OPIS** |
|  | **Adi Turković**, Direktor GS1 Bosne i Hercegovine | **Adi Turković** je diplomirao 2008. na  Elektrotehničkom fakultetu u Sarajevu  na smjeru Računarstvo-informatika.  Magistrirao 2010. godine na istom  fakultetu iz područja Računarskih nauka  Iskusan je programski inženjer i  ICT stručnjak u području programskih  metoda i procesa, inženjerstva zahtjeva  i modeliranja poslovnih procesa.  Od 2010. radi u GS1 Bosne i Hercegovine,  bosanskohercegovačkom udruženju za  automatsku identifikaciju, elektronsku  razmjenu podataka i upravljanje  poslovnim procesima Bosne i Hercegovine (prijašnji naziv EAN Bosne i Hercegovine) kao tehnički savjetnik za područja  automatske identifikacije i elektroničke  razmjene podataka te na projektima  vezanim za globalnu sinkronizaciju  matičnih podataka.  Od 2022. godine je preuzeo dužnost  direktora GS1 Bosne i Hercegovine.  Aktivno, se bavi digitalnom  transformacijom srednjih i  velikih poduzeća, sa širokim iskustvom  na svim područjima informacijskih  tehnologija (poslovni procesi, dizajn i  razvoj aplikacija, upravljanje podacima,  infrastruktura, telekomunikacije) te  posebno unaprjeđenjem poslovnih procesa. |
| Slika na kojoj se prikazuje Ljudsko lice, odijevanje, osoba, osmijeh  Opis je automatski generiran | **Haris Poturković**, Viši stručni suradnik za IT u GS1 Bosne i Hercegovine | **Haris Poturković** Magistar je  Menadžmenta i organizacije na  Ekonomskom fakultetu Univerziteta u  Sarajevu. Pridružio se GS1  Bosne i Hercegovine 2017. godine i  aktivno učestvuje u raznim aspektima rada organizacije. Njegova posebna interesovanja uključuju Master Data i  Data Quality. Završio je brojne edukacije  na međunarodnom nivou koje se tiču  GS1 Standarda. Kroz edukacijske  programe održao je brojna predavanja za  kompanije iz različitih sektora i fakultete  u Bosni i Hercegovini, na teme kao što su  sljedivost, elektronska razmjena  podataka i novi trendovi prodaje.  Poturković je učestvovao u globalnim  projektima, uključujući razvoj alata za  unos podataka u svjetski registar  barkodova. |
| Slika na kojoj se prikazuje Ljudsko lice, osoba, osmijeh, odijevanje  Opis je automatski generiran | **Nevena Kravec-Stevanović**, Rukovodilac finansija i marketinga | **Nevena Kravec-Stevanović** je  rukovodilac finansija i marketinga u  GS1 Bosne i Hercegovine, gdje radi već  15 godina. Diplomirala je na  Ekonomskom fakultetu Univerziteta u  Sarajevu. Certificirani je računovođa.  Posjeduje iskustvo u oblastima finansija,  marketinga i primjene GS1 standarda.  Nevena je aktivno učestvovala u brojnim  edukacijama i obukama na temu GS1,  gdje je imala ključnu ulogu u obrazovanju i  podršci firmama. Njeno iskustvo  obuhvata i razvoj i implementaciju  edukativnih programa za članstvo i  fakultete, sa ciljem unapređenja  poslovnih procesa i efikasne primjene  GS1 standarda. Kroz svoj rad, Nevena  doprinosi jačanju kompetencija i znanja  industrije, što pomaže  firmama da optimizuju svoje operacije i  postignu bolje rezultate. |